Primjer interpretacije pjesme „Viseća ljubav“ iz zbirke pjesama „3čave pjesme“ Pajo Kanižaj.

VISEĆA LJUBAV

U

ŽUT

ROSNI

CVJETIĆ

KAO SUZA ČIST

NA PRVI SE POGLED

ZALJUBIO JEDAN LIST

PREMDA SRAMEŽLJIVKO

CVJETIĆ UOPĆE ZA TO

NIKAD NIJE ZNAO

LIST JE BIO

PRESRETAN

KAD JES

DRVETA

DOLJE

P

A

O

Prva skupina zadataka:

1. Tema pjesme je ljubav jednog lista. List se zaljubio u cvjetić, ali mu nikada to nije priznao.

2. Pjesma ima jednu strofu.

3. Strofa ima, pa tako i cijela pjesma, 18 stihova.

4. U pjesmi se rimuju samo dva stiha (čist-list) tako da prema rimi ne možemo reći da je vezani stih, već slobodan. Svi stihovi imaju različit broj slogova pa tako primjećujem šesterac, sedmerac, osmerac.

5. U pjesmi se rimuju samo dva stiha (čist-list).

Druga skupina zadataka:

1. Pjesma ima oblik lista i mislim da se pjesnik odlučio za taj oblik jer u pjesmi govori o ljubavi jednog lista prema cvjetiću. Također, riječ „pao“ pjesnik je podijelio na svaki stih (p – a –o) tako da se stječe dojam da list zaista pada na tlo. Isto tako, na početku pjesme odvaja žut, rosni, cvjetić kako bi naglasio važnost cvjetića te njegov izgled. Zanimljivo mi je kako pjesnik grafički oblikuje pjesmu tako da se poklapa sa sadržajem.

2. U pjesmi sam pronašla personifikaciju „NA PRVI SE POGLED/ ZALJUBIO JEDAN LIST“, „PREMDA SRAMEŽLJIVKO“. Pjesnik pridaje listu ljudske osobine. Mislim da je odabrao list i cvijet da pokaže kako se voljeti može i kada si udaljen od nekoga. Jer je list na stablu, a cvijet daleko na tlu. Također, da pokaže da ljubav ne bira te da ljubav ne gleda je li netko različit ili sličan.

3. Motivi u pjesmi su: list, žuti cvjetić, ljubav.

4. Vizualna pjesnička slika: „U/ ŽUT/ ROSNI/ CVJETIĆ/ KAO SUZA ČIST“.

Taktilna pjesnička slika: „KAD JES/ DRVETA/ DOLJE/ P/ A/ O“.

5. Pjesnik odvajanjem stihova postiže ritam pjesme. Kada odvaja riječi žut, rosni i cvjetić te drveta, dolje i pao.

Treća skupina zadataka:

Izabrala sam ovu pjesmu jer me privukao grafički izgled, a kada sam ju pročitala svidio mi se saržaj. Svidjelo mi se što na jednostavan način prikazuje ljubav koja je tako zamršeni osjećaj. Kada sam čitala pjesmu ljubav mi se učinila kao čist, iskren i nevin osjećaj. Mislim da nam pjesnik poručuje da ljubav prelazi sve granice, da nije važno gdje smo niti koliko smo različiti važno je da se volimo.